Peio Ruiz Cabestany

Peio Ruiz Cabestany (Donostia, Gipuzkoa, 1962ko martxoaren 13a) euskal txirrindulari ohia da, 1984 eta 1994 artean profesionala eta urte horietan 23 garaipen lortu zituena.

Biografia 
Errepideko txirrindularia izan baino lehen, Cabestany Espainiako txapelduna izan zen pistako txirrindularitzan; 1980 eta 1982an jazarpeneko txapelduna izan zen, 1980tik 1983ra arte taldekako jazarpeneko txapelduna, puntuazioko txapelduna 1983an eta taldekako erlojupeko txapelduna 1983an ere. Gainera, Bidasoko Itzulia irabazi zuen eta aurreko urtean, bigarren ere izan zen.

Txirrindularitzan jardun aurretik, iraupen-eskia egiten zuen gaztetan. Nahiz eta ondoren txirrindularia izan ez zuen kirol hau guztiz alboratu, iraupen-eskiko hainbat probatan eta triatloi zurietan parte hartu zuen eta.

Txirrindularia zenean, hainbat prentsa-artikulu idatzi zituen. 1997an Historias de un ciclista liburua idatzi zuen.

Telebistan ere egin du lan. Eurosport telebista-kateko txirrindularitzako esataria izan da, baina horrez gain abenturazko telesaioetan eta reality-etan parte hartu du hala nola:
 En los Pirineos: Euskal Telebistako dokumentala.
 Mucho viaje: Bidai-telesaioa.
 La Selva de los FamoS.O.S. (2004): realitya.
 Desafío bajo cero (2006): Izotz gaineko patinajeko realitya.

Gaur egun, familia eta berak mahasti batzuk dauzkate Cuenca de Barberá ardo-eskualde kataluniarrean.

Palmaresa

Sailkapen orokorra Itzuli Handietan

Taldeak 
 Orbea (1984-1987)
 Kas (1988)
 ONCE (1989-1990)
 CLAS-Cajastur (1991)
 Gatorade (1992-1993)
 Euskadi (1994)

Erreferentziak

Kanpo estekak

Txirrindulari ohiak
Gipuzkoako txirrindulariak
XX. mendeko Donostiako idazleak
Euskal Herriko Itzuliaren irabazleak
Gipuzkoako telebista aurkezleak
Euskal Herriko kirol kazetariak
ETB 1eko aurkezleak
ETB 2ko aurkezleak
Donostiako txirrindulariak